આરોગ્ય ટુચકા 234. ગોળ: શીયાળામાં ગોળ અને આમળાનું નીત્ય સેવન કરવું ઘણું હીતકારી છે. અડધી ચમચી આમળાનું ચુર્ણ થોડા ગોળ સાથે રોજ સવારે લેવાથી બળ- વીર્યની વૃદ્ધી થાય છે; થાક, બળતરા અને મુત્રનો અવરોધ દુર થાય છે. જુની શરદીમાં પણ ગોળ ઉપયોગી છે. દશ ગ્રામ ગોળને પચાસ ગ્રામ તાજા મોળા દહીંમાં મેળવી તેમાં થોડું કાળા મરીનું ચુર્ણ ઉમેરી રોજ સવારે ત્રણ દીવસ સુધી સેવન કરવું. સાદી અને કફવાળી શરદીમાં પણ રાહત થવાની શક્યતા છે.